LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2008 M. VASARIO 6 D. ĮSAKYMO NR. 3D-60 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PIRMAS NE ŽEMĖS ŪKIO PASKIRTIES IR APLEISTOS ŽEMĖS ŪKIO PASKIRTIES ŽEMĖS APŽELDINIMAS MIŠKU“ ĮGYVENDINIMO TAISYKLIŲ PATVIRTINIMO“ PAKEITIMO

2014 m. liepos 29 d. Nr. 3D-444

Vilnius

1. P a k e i č i u Lietuvos kaimo plėtros 2007–2013 metų programos priemonės „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ įgyvendinimo taisykles, patvirtintas Lietuvos Respublikos žemės ūkio ministro 2008 m. vasario 6 d. įsakymu Nr. 3D-60 „Dėl Lietuvos kaimo plėtros 2007–2013 metų programos priemonės „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ įgyvendinimo taisyklių patvirtinimo“:

1.1. Pakeičiu 2 punktą ir jį išdėstau taip:

„2. Taisyklės parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1), su paskutiniais pakeitimais, padarytais 2013 m. gruodžio 17 d. Europos Parlamento ir Tarybos reglamentu (ES) Nr. 1305/2013 (OL 2013 L 347, p. 487), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2013 m. balandžio 12 d. Komisijos įgyvendinimo reglamentu (ES) Nr. 335/2013 (OL 2013 L 105, p. 1), Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C(2007)5076, su paskutiniais pakeitimais, patvirtintais 2009 m. gruodžio 14 d. Komisijos sprendimu Nr. C(2009)10216 (toliau – Programa), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“, ir Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153, (toliau – Programos administravimo taisyklės).“

1.2. Pakeičiu 4 punkto ketvirtąją pastraipą ir ją išdėstau taip:

„Ilgalaikė sankcija – pagal paramos paraiškoje deklaruoto ploto ir faktiškai nustatyto remiamo ploto skirtumą apskaičiuojamas paramos dydžio sumažinimas, papildantis einamaisiais kalendoriniais metais pareiškėjui taikomą sankciją. Ši sankcija gali būti pradėta išskaičiuoti iš paramos kalendoriniais pažeidimo nustatymo metais, tačiau negali būti išskaičiuojama ilgiau nei trejus kalendorinius metus po pažeidimo nustatymo metų.“

1.3. Pakeičiu 4 punkto tryliktąją pastraipą ir ją išdėstau taip:

„Tiesioginių išmokų paraiška – Lietuvos Respublikos žemės ūkio ministro įsakymu tvirtinamose Paramos už Žemės ūkio naudmenų ir kitus plotus paraiškos ir tiesioginių išmokų administravimo bei kontrolės taisyklėse nustatytos formos dokumentas, kurį seniūnijoje pagal žemės ūkio valdos centro adresą arba elektroniniu būdu turi užpildyti pareiškėjas, siekiantis gauti įveisto miško priežiūros ir apsaugos išmoką pagal Lietuvos kaimo plėtros 2007–2013 metų programos priemonę „Pirmas ne žemės ūkio paskirties ir apleistos žemės ūkio paskirties žemės ūkio paskirties žemės apželdinimas mišku“.“

1.4. Pakeičiu 4 punkto penkioliktąją pastraipą ir ją išdėstau taip:

„Vienodai remiami įveisto miško plotai – įveisto miško plotai, už kurių hektarą skiriama vienodo dydžio parama (Paramos paraiškos lygmeniu).“

1.5. Pakeičiu 14 punktą ir jį išdėstau taip:

„14. Pareiškėjas / paramos gavėjas, pateikęs Paramos paraišką artimiausiu Tiesioginių išmokų paraiškų teikimo metu, pagal žemės ūkio valdos centro adresą, seniūnijoje ar internetu prisijungęs prie paraiškų priėmimo informacinės sistemos, o vėliau kasmet iki to laiko, kol įveisiamas miškas ir teiktina įveisto miško priežiūros ir apsaugos išmoka, Tiesioginių išmokų paraiškoje privalo nurodyti, kad dalyvauja pagal Programos Priemonę ir pateikia žemėlapio fragmentus su juose pažymėtomis įveisiamo miško sklypų ribomis (Tiesioginių išmokų paraiška pildoma, teikiama, joje keičiami duomenys ir atliekami kiti veiksmai Lietuvos Respublikos žemės ūkio ministro įsakymu kiekvienais metais tvirtinamose Paramos už žemės ūkio naudmenų ir kitus plotus paraiškos ir tiesioginių išmokų administravimo bei kontrolės taisyklėse numatyta tvarka. Tiesioginių išmokų paraiškoje veisiamo miško ploto deklaruoti nereikia, kai paramos gavėjui nėra skiriama įveisiamo miško priežiūros ir apsaugos išmoka). Jei miškas apaugęs savaiminukais ir papildomai želdinti nereikia, Paramos paraiškos pateikimo metais miško sklypą privaloma deklaruoti Tiesioginių išmokų paraiškoje.“

1.6. Pakeičiu 35 punktą ir jį išdėstau taip:

„35. Vertinant pareiškėjų prioritetus nustatoma, kurios iš Paramos paraiškų atitinka šios Priemonės atrankos prioritetų kriterijus.“

1.7. Pakeičiu 38 punktą ir išdėstau jį taip:

„38. Miško įveisimo, priežiūros ir apsaugos kompensacinės išmokos pagal želdinių ir žėlinių sudėtį pateiktos lentelėje:

2 lentelė

Miško želdinių rūšinės sudėties kategorijos	Miško įveisimo išmoka, EUR už ha	Kasmetinė įveisto miško priežiūros ir apsaugos išmoka, EUR už ha

palanki ūkininkauti vietovė (70 proc.)	mažiau palanki ūkininkauti vietovė (80 proc.)

Spygliuočių su lapuočiais (ne mažiau kaip 20 proc.) ar minkštųjų lapuočių želdiniai ir (arba) žėliniai	1360,80	1555,20	385,20
Spygliuočių ir (arba) minkštųjų lapuočių želdiniai su ne mažiau kaip 20 proc. kietųjų lapuočių ir (arba) liepų priemaiša	1814,40	2073,60	449,40
Kietųjų lapuočių ir (arba) liepų želdiniai su spygliuočių ir (arba) minkštųjų lapuočių priemaiša iki 40 proc.	2268	2592	513,60
Kietųjų lapuočių, liepų, selekcinių drebulių (įskaitant hibridines drebules) grynieji želdiniai	2721,60	3110,40	513,60
Ąžuolų želdiniai, kai želdinamame plote pasodinta ir apsaugota individualiomis apsaugomis ne mažiau kaip 2500 vnt./ha ąžuolo sodmenų	4082,40	4665,60	642
Greitai augančių hibridinių drebulių trumpos rotacijos plantaciniai želdiniai	2721,60	3110,40	-
Kitų greitai augančių medžių trumpos rotacijos plantaciniai želdiniai	1360,80	1555,20	-

Pastaba. Pareiškėjams mokamos išmokos už miško įveisimą, nurodytos 2 lentelėje, yra lygios 80 proc. vidutinių miško įveisimo išlaidų mažiau palankiose ūkininkauti vietovėse ir 70 proc. – palankiose ūkininkauti vietovėse. Į miško įveisimo išmoką yra įtrauktos ir miško įveisimo metu reikalingų jo priežiūros ir apsaugos priemonių išlaidos. Miško želdinių rūšinės sudėties kategorijų nustatymo metodika pateikiama Taisyklių 2 priede. Informacija apie žemės palankumą ūkininkauti pateikta Lietuvos Respublikos žemės ūkio ministro 2004 m. vasario 27 d. įsakyme Nr. 3D-72.“

1.8. Pakeičiu 47 punktą ir jį išdėstau taip:

„47. Pareiškėjai, kurie Paramos paraiškos pateikimo metu miško dar neįveisė, privalo jį įveisti per tris artimiausius miško želdinimo sezonus (pateikę Paramos paraišką 2014 metais mišką privalo įveisti per 2014 metų rudens arba 2015 metų pavasario miško želdinimo sezonus) (rudens sezoną iki einamųjų metų lapkričio 1 d., pavasario sezoną iki einamųjų metų liepos 1 d.) nuo Paramos paraiškos pateikimo dienos. Jei per minėtą laiką Agentūrai nėra pateikiamas želdinamų medžių rūšių Pagrindinis miško dauginamosios medžiagos kilmės sertifikatas, taip pat nepateikiami ir želdinamų medžių ir krūmų įsigijimo dokumentai (jei pareiškėjas / paramos gavėjas miško sodmenų nepirko, privalo pateikti jų krovinio važtaraštį ar perdavimo–priėmimo aktą), parama neteikiama (Paramos paraiška atmetama).“

1.9. Pakeičiu 53 punktą ir jį išdėstau taip:

„53. Paramos gavėjams, kuriems yra kompensuojamos tik miško įveisimo išlaidos, nuo sprendimo priėmimo skirti paramą penkerius metus VMT Miškų kontrolės skyriaus teritorinio poskyrio pareigūnai gali atlikti įveisto miško želdinių / žėlinių apskaitą ir šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus Miško įveisimo metai neįskaičiuojami) atlikti želdinių / žėlinių kokybės vertinimą.“

1.10. Pakeičiu 55 punktą ir jį išdėstau taip:

„55. Agentūra, vadovaudamasi Suteiktos valstybės pagalbos registro, įsteigto Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos registro įsteigimo, jo nuostatų patvirtinimo ir veiklos pradžios nustatymo“ (toliau – Suteiktos valstybės pagalbos registras) duomenimis, patikrina, ar parama pagal Priemonę skiriama nepažeidžiant de minimis pagalbos teikimo reikalavimų, taikomų vadovaujantis 2006 m. gruodžio 15 d. Komisijos reglamentu (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (taikoma paraiškoms, dėl kurių sprendimai skirti paramą priimti iki 2014 m. birželio 30 d.) ar 2013 m. gruodžio 18 d. Komisijos reglamentu (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (taikoma paraiškoms, dėl kurių sprendimai skirti paramą priimami nuo 2014 m. liepos 1 d.). Agentūra, prieš suteikdama de minimis pagalbą, Suteiktos valstybės pagalbos registre turi patikrinti, ar teikiama pagalba ūkio subjektui (t. y. bet kokiam ekonominę veiklą vykdančiam subjektui, nepaisant jo teisinio statuso ir finansavimo būdų, atitinkančiam reglamento (ES) Nr. 1407/2013 2 straipsnio 2 dalyje nustatytus kriterijus) neviršys leidžiamo de minimis pagalbos dydžio, kaip nustatyta reglamente (EB) Nr. 1998/2006 arba reglamente (ES) Nr. 1407/2013.“

1.11. Pakeičiu 56.1 papunktį ir jį išdėstau taip:

„56.1. kai paramos gavėjas pagal valdos centro adresą seniūnijoje kasmet, kol vykdomi Priemonės įsipareigojimai, Tiesioginių išmokų paraiškoje deklaruoja įveisto miško plotą (Tiesioginių išmokų paraiška pildoma, teikiama, joje keičiami duomenys ir atliekami kiti veiksmai Lietuvos Respublikos žemės ūkio ministro įsakymu kiekvienais metais tvirtinamose Paramos už žemės ūkio naudmenų ir kitus plotus paraiškos ir tiesioginių išmokų administravimo bei kontrolės taisyklėse numatyta tvarka) ir pateikia žemėlapio fragmentus, užpildytus vadovaujantis Žemės ūkio naudmenų, pasėlių ir kitų laukų ribų įbraižymo žemėlapiuose taisyklėmis, patvirtintomis atskiru Lietuvos Respublikos žemės ūkio ministro įsakymu, su juose pažymėtomis įveisto miško sklypų ribomis;“.

1.12. Pakeičiu 63 punktą ir jį išdėstau taip:

„63. Pasikeitus deklaruotiems duomenims po Tiesioginių išmokų paraiškos pateikimo, pareiškėjas / paramos gavėjas iki paraiškų pateikimo termino pabaigos savivaldybėje (seniūnijoje) ar internetu prisijungęs prie paraiškų priėmimo informacinės sistemos, gali pakeisti Tiesioginių išmokų paraiškos duomenis arba pateikti naujai užpildytą paraišką. Agentūra vadovaujasi po paskutinio Tiesioginių išmokų paraiškos pakeitimo nurodyta informacija ir jos pagrindu apskaičiuoja paramos gavėjui priklausančią paramos sumą.“

1.13. Pakeičiu 67 punktą ir jį išdėstau taip:

„67. Paramos gavėjams, kurie mišką veisia valstybinėje žemėje ar miškų ūkio paskirties žemėje ir kuriems yra kompensuojamos tik miško įveisimo išlaidos, po sprendimo priėmimo skirti paramą iki želdinių / žėlinių kokybės vertinimo metų (šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus miško įveisimo metai neįskaičiuojami), bet kada gali būti atlikta patikra, kurios metu tikrinama, ar vykdomi prisiimti įsipareigojimai.“

1.14. Pakeičiu 68.3.3 papunktį ir jį išdėstau taip:

„68.3.3. Tiesioginių išmokų paraiška, pateikta po paskutinės Paramos už žemės ūkio naudmenų ir kitus plotus paraiškos ir tiesioginių išmokų administravimo bei kontrolės taisyklėse numatytos paraiškų pateikimo dienos, nepriimama;“.

1.15. Pakeičiu 68.6.2 papunktį ir jį išdėstau taip:

„68.6.2. kai želdinių / žėlinių kokybės vertinimo šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus Miško įveisimo metai neįskaičiuojami) Miško želdinimo projekte projektuotų medžių rūšių tankis neatitinka Miško atkūrimo ir įveisimo nuostatuose nurodytų „patenkinamų“ ar „gerų“ miško želdinių ir žėlinių tankio reikalavimų, parama nutraukiama ir susigrąžinama visa išmokėta paramos suma, o jei nepageidaujami (neprojektuoti) medžiai ir krūmai stelbia projektuotas medžių rūšis ir jų aukštis daugiau kaip 50 proc. didesnis už projektuotų medžių rūšių vidutinį aukštį, paramos gavėjas turi sugrąžinti visas miško priežiūros ir apsaugos išmokas;“.

1.16. Papildau nauju 68.6.3 papunkčiu:

„68.6.3. kai pareiškėjų, pateikusių Paramos paraišką nuo 2014 metų, Miško želdinimo projekte projektuotų medžių rūšių aukštis želdinių / žėlinių kokybės vertinimo šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus Miško įveisimo metai neįskaičiuojami) neatitinka Miško atkūrimo ir įveisimo nuostatų 9 priede nurodyto „patenkinamų“ ar „gerų“ miško želdinių ir žėlinių aukščio reikalavimų, paramos gavėjas turi sugrąžinti visas miško priežiūros ir apsaugos išmokas;“.

1.17. Buvusius 68.6.3 ir 68.6.4 papunkčius laikau atitinkamai 68.6.4 ir 68.6.5 papunkčiais.

1.18. Papildau 68.6.5.3 papunkčiu:

„68.6.5.3. kai želdinių / žėlinių kokybės vertinimo šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus Miško įveisimo metai neįskaičiuojami) Miško želdinimo projekte projektuotų medžių rūšių tankis neatitinka Miško atkūrimo ir įveisimo nuostatuose nurodytų „patenkinamų“ ar „gerų“ miško želdinių ir žėlinių tankio reikalavimų, parama nutraukiama ir susigrąžinama visa išmokėta paramos suma, o jei nepageidaujami (neprojektuoti) medžiai ir krūmai stelbia projektuotas medžių rūšis ir jų aukštis daugiau kaip 50 proc. didesnis už projektuotų medžių rūšių vidutinį aukštį, paramos gavėjas turi sugrąžinti 50 proc. visos jam išmokėtos miško įveisimo išmokos;“.

1.19. Papildau 68.6.5.4 papunkčiu:

„68.6.5.4. kai pareiškėjų, pateikusių Paramos paraišką nuo 2014 metų, želdinių / žėlinių kokybės vertinimo šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus Miško įveisimo metai neįskaičiuojami) Miško želdinimo projekte projektuotų medžių rūšių aukštis neatitinka Miško atkūrimo ir įveisimo nuostatuose nurodytų „patenkinamų“ ar „gerų“ miško želdinių ir žėlinių vidutinio aukščio reikalavimų, paramos gavėjas turi sugrąžinti visas miško priežiūros ir apsaugos išmokas;“.

1.20. Papildau 1 priedą nauju V skyriumi ir išdėstau jį taip:

„V. DE MINIMIS PAGALBOS GAVĖJAMS TAIKOMŲ REIKALAVIMŲ ATITIKIMĄ PATVIRTINANTISKLAUSIMYNAS PAGAL KOMISIJOS REGLAMENTĄ (ES) NR. 1407/2013

Nr.	KLAUSIMAS	ATSAKYMAS (TAIP / NE)
Į visus klausimus turi būti pateikti atsakymai TAIP arba NE.
I. SUSIEJIMAI PAGAL KOMISIJOS REGLAMENTO (ES) NR. 1407/2013 „VIENOS ĮMONĖS“ SĄVOKĄ – pildant lentelę būtina nurodyti visus ūkio subjektus, kurie laikomi „viena įmone“ REGLAMENTO (ES) NR. 1407/2013 prasme ir kurių tarpusavio santykiai atitinka bent vieną iš žemiau nurodytų kriterijų).
a)	Ar Jūs ir (arba) Jūsų įmonė* turi kitos įmonės akcininkų arba narių balsų daugumą** (daugiau kaip 50 proc.)? Jeigu taip, žemiau esančioje eilutėje nurodykite įmonių pavadinimus, fizinius asmenis ir jų kodus akcijų skaičių procentine išraiška.	Taip □ Ne □
Įmonių pavadinimai ir jų kodai:
b)	Ar įmonė, kurioje Jūs turite įmonės akcininkų arba narių balsų daugumą turi kitos įmonės akcininkų arba narių balsų daugumą (daugiau kaip 50 proc.)? Jeigu taip, žemiau esančioje eilutėje nurodykite įmonių pavadinimus, fizinius asmenis ir jų kodus akcijų skaičių procentine išraiška.	Taip □ Ne □
Įmonių pavadinimai ir jų kodai:
c)	Ar Jūs ir (arba) Jūsų įmonė turi teisę paskirti arba atleisti daugumą kitos įmonės administracijos, valdymo arba priežiūros organo narių? Jeigu taip, žemiau esančioje eilutėje nurodykite teisinį pagrindą, įmonių pavadinimus ir jų kodus.	Taip □ Ne □
Teisinis pagrindas (sutartis, susitarimas, įstatai ir kt.), įmonių pavadinimai ir jų kodai:
d)	Ar kita įmonė turi teisę paskirti arba atleisti daugumą Jūsų įmonės administracijos, valdymo arba priežiūros organo narių? Jeigu taip, žemiau esančioje eilutėje nurodykite teisinį pagrindą, įmonių pavadinimus ir jų kodus.	Taip □ Ne □
Teisinis pagrindas (sutartis, susitarimas, įstatai ir kt.), įmonių pavadinimai ir jų kodai:
e)	Ar pagal sutartį arba vadovaujantis steigimo sutarties ar įstatų nuostata Jūsų įmonei suteikiama teisė daryti kitai įmonei lemiamą įtaką***? Jeigu taip, žemiau esančioje eilutėje paaiškinkite lemiamos įtakos pobūdį.	Taip □ Ne □
Įmonių pavadinimai, jų kodai, sutartys, sutarčių datos ir numeriai:
f)	Ar pagal sutartį arba vadovaujantis steigimo sutarties ar įstatų nuostata kitai įmonei suteikiama teisė daryti Jūsų įmonei lemiamą įtaką? Jeigu taip, žemiau esančioje eilutėje nurodykite teisinį pagrindą.	Taip □ Ne □
Įmonių pavadinimai, jų kodai, sutartys, sutarčių datos ir numeriai:
g)	Ar Jūsų įmonė, būdama kitos įmonės akcininkė arba narė, vadovaudamasi su tos įmonės kitais akcininkais ar nariais sudaryta sutartimi, viena kontroliuoja tos kitos įmonės akcininkų arba narių balsavimo teisių daugumą? Jeigu taip, žemiau esančioje eilutėje nurodykite teisinį pagrindą.	Taip □ Ne □
Kontroliuojamų įmonių pavadinimai, jų kodai, sutartys, sutarčių datos ir numeriai:
h)	Ar kita įmonė, būdama Jūsų įmonės akcininke arba nare, vadovaudamasi su Jūsų įmonės kitais akcininkais ar nariais sudaryta sutartimi, viena kontroliuoja Jūsų įmonės akcininkų arba narių balsavimo teisių daugumą? Jeigu taip, žemiau esančioje eilutėje nurodykite pagrindą.	Taip □ Ne □
Kontroliuojančių įmonių pavadinimai, jų kodai, sutartys, sutarčių datos ir numeriai:
i)	Ar Jūs ir (arba) įmonės akcininkas, turintis daugiau kaip 50 proc. įmonės akcijų ar balsų, vykdo / planuoja vykdyti ūkinę-komercinę veiklą (dirba / dirbs pagal verslo liudijimą, pagal individualios veiklos vykdymo pažymą arba yra ūkininkas)? Jeigu taip, apačioje esančioje eilutėje nurodykite veiklos pagrindą.	Taip □ Ne □
Akcininko vardas ir pavardė, asmens kodas, verslo liudijimo, ūkininko pažymėjimo ar individualios veiklos vykdymo pažymos išdavimo data, numeris, išdavusios institucijos pavadinimas ir veiklos pobūdis su kodu:
II. ĮMONIŲ SUSIJUNGIMAS, ĮSIGIJIMAS IR SKAIDYMAS PER PASTARUOSIUS TREJUS FISKALINIUS**** METUS (pildo juridiniai asmenys)
Ar Jūsų įmonė per pastaruosius trejus fiskalinius metus susijungė su kita įmone?	Taip □ Ne □
Ar Jūsų įmonė per pastaruosius trejus fiskalinius metus įsigijo kitą įmonę?	Taip □ Ne □
Ar Jūsų įmonė per pastaruosius trejus fiskalinius metus buvo įsigyta kitos įmonės?	Taip □ Ne □
Ar Jūsų įmonė per pastaruosius trejus fiskalinius buvo įkurta suskaidžius kitą įmonę?	Taip □ Ne □
Jeigu nors į vieną iš II dalies klausimų buvo atsakyta teigiamai, prašome užpildyti šią lentelę: 1 Nurodykite įmones ir jų kodus, kurios sudaro susijungusią įmonę bei susijungimo datą: 2 Nurodykite įmones ir jų kodus, kurios buvo įsigytos ir jų įsigijimo datą: 3 Nurodykite įmonę ir jos kodą, kuri įsigijo Jūsų įmonę ir jos įsigijimo datą: 4 Nurodykite įmonę ir jos kodą, kuri buvo suskaidyta, suskaidymo datą, ar iki suskaidymo veikusiai įmonei buvo suteikta de minimis pagalba, jos dydį ir kokiai veiklai (jeigu vykdo kelias veiklas) ji buvo panaudota:

* įmonė suprantamam kaip ūkio subjektas

**dauguma dalyvių balsų suprantama kaip daugiau nei 50 proc. dalyvių balsų.

***lemiama įtaka suprantama kaip turima teisė, neturint įmonės akcininkų ar narių balsų daugumos, skirti (atšaukti) įmonės valdymo organų narius, veto teisė priimant įmonei svarbius sprendimus ar pan.

****treji fiskaliniai metai suprantami kaip praėjusių 2 mokestinių metų ir einamųjų mokestinių metų laikotarpis.“

1.21. Buvusį V skyrių laikau atitinkamai VI skyriumi.

2. N u s t a t a u, kad šio įsakymo 1.7 papunktis įsigalioja nuo euro įvedimo dienos, kaip ji apibrėžta Lietuvos Respublikos euro įvedimo Lietuvos Respublikoje įstatyme.

Žemės ūkio ministrė	Virginija Baltraitienė